
	Εκδήλωση 
Κρίση της Κοινωνίας και Κρίση της Τέχνης

στο Σπίτι της Κύπρου

Το Σπίτι της Κύπρου και το περιοδικό «Νέο Επίπεδο», διοργανώνουν  εκδήλωση, με θέμα  Κρίση της Κοινωνίας και Κρίση της Τέχνης, η οποία θα πραγματοποιηθεί τη Δευτέρα 22  Νοεμβρίου 2021, από τις 18.00 έως τις 21.00, στο Σπίτι της Κύπρου, Ξενοφώντος 2Α στο Σύνταγμα. 

Στο πλαίσιο της εκδήλωσης θα παρουσιαστεί το περιοδικό «Νέο Επίπεδο» από τους: Χρύσα Βλάχου, ποιήτρια, δοκιμιογράφο, Ανθούλα Δανιήλ, Δρ. Φιλολογίας,  συγγραφέα, κριτικό λογοτεχνίας, δοκιμιογράφο, Βούλα Επιτροπάκη, ποιήτρια, δοκιμιογράφο, Γιώργο Μπλάνα, ποιητή, δοκιμιογράφο, Γιώργο Τζιρτζιλάκη, Καθηγητή στο  τμήμα αρχιτεκτόνων, Πανεπιστήμιο Θεσσαλίας, καλλιτεχνικό σύμβουλο στο Ίδρυμα ΔΕΣΤΕ, Πάνο Χαραλάμπους, εικαστικό,  Καθηγητή στην Ανώτατη Σχολή Καλών Τεχνών. 

Το τεύχος, το οποίο φιλοξενεί 23 κείμενα γνωστών ανθρώπων των γραμμάτων και τεχνών, (Α. Ζήρας, Κ. Κατζουράκης, Μ. Στεφανίδης, Α. Δανιήλ, Α. Αντωνάκος,  Σ. Μιχαήλ, Γ. Τζιρτζιλάκης, Κ. Χατζηαντωνίου, Γ. Ζώρας,  Β. Επιτροπάκη, Στάθης  Κατσαρός, Κατερίνα Κιτσιλή, Κωνσταντίνος Μπούρας,  Σίσσυ  Παπαθανασίου,  Χ. Βλάχου, Γ. Μπλάνας, Γ. Γώτης, Α. Αφεντουλίδου,  Π.  Χαραλάμπους, Γ.  Μανιάτης, Δ,  Μπενιουδάκη , Β,  Δημητρέας, Δ. Ελευθεράκης), και πλαισιώνεται και συνομιλεί με  σαράντα πέντε έργα  ζωγραφικής,  σχεδίου  και χαρακτικών από καθηγητές και φοιτητές της Α.Σ.Κ.Τ. της περιόδου 1986 – 1988 (Δ. Μυταράς, Η. Δεκουλάκος, Ρ. Παπασπύρου, Γ. Βαλαβανίδης, Β. Κυριάκη, Μ. Βασιλάκου, Γ. Μεσίνης, Ηώ Αγγελή, Γ. Στεφανάκις, Γ. Ρόρης, Π. Χανδρής, Τ, Μισούρας, Γ. Λαναράς κ.λπ.).
Το  ειδικό αυτό τεύχος του περιοδικού  «Νέο Επίπεδο» τυπώθηκε  με επιχορήγηση του Υπουργείου Πολιτισμού και διανέμεται δωρεάν. 

Η εκδήλωση θα πλαισιωθεί  με ένα  αφιέρωμα στον Μίκη Θεοδωράκη από τη Φανή Ναλμπάντη στο τραγούδι και τον Γιάννη Αργυρόπουλο στην κιθάρα. 

